ત્યાર બાદ નવમા ધોરણમાં પહોંચતાં જ મેં કસરત કરવાનું શરૂ કર્યું. મારા પિતા (અનિલસિંહ રાઠોડ)ને જિમ બિલકુલ મંજૂર નહોતું. આથી મેં ટ્યૂશનના સમય (બપોરે બેથી પાંચ)માં જિમમાં કસરત કરવાનું શરૂ કર્યું. મને એમાં એટલી મજા આવતી હતી કે જ્યારે અન્ય લોકો ૧૦૦ ક્રંચેઝ કરીને અટકી જતા હતા, હું હજાર ક્રંચેઝ કરીને પણ થાકતી નહોતી. ધીમે ધીમે પ્રતિસ્પર્ધામાં આવી ગઈ. હું એ મહેણું ભાંગવા ઇચ્છતી હતી કે છોકરીઓ મસલ્સ બનાવ્યા પછી સુંદર નથી લાગતી. સકારાત્મક વિચારથી સફળતા જરૂર મળે જ છે.